Disciplinele studiate în cadrul schimburilor studențești ERASMUS la o universitate parteneră pot fi echivalate, conform regulamentelor universității noastre, dacă numărul de credite alocat de universitatea parteneră acelei discipline, numarul de ore și programa analitică acoperă în proporție de cel puțin 70 % numărul de credite, numarul de ore și programa acelei discipline la facultatea noastră. Este posibil ca un anumit subiect să fie studiat la universitatea parteneră la o altă disciplină decât în facultatea noastră, dar, și în această situație, va fi recunoscut la noi. Este foarte important de știut că, pentru promovarea în anul superior, studentul trebuie sa acumuleze un minim de 45 credite aferente disciplinelor studiate în anul respectiv în facultatea noastră, indiferent dacă acele discipline au fost promovate la noi sau la o universitate parteneră.